ઝારા (તા. લખપત) ભારતના ગુજરાત રાજ્યના કચ્છ જિલ્લાના લખપત તાલુકામાં સરહદી વિસ્તારમાં આવેલું એક ઐતિહાસિક મહત્ત્વ ધરાવતું ગામ છે.[૧]આ ગામમાં આવેલા ડુંગરની તળેટીમાં લડાયેલા યુદ્ધોમાં સેંકડો લોકોના મોત થયા હતા જેથી આ વિસ્તારને કચ્છના કુરુક્ષેત્ર તરીકે પણ સંબોધવામાં આવે છે. શહીદોની યાદમાં દર વર્ષ ઝારા ડુંગરની તળેટીમાં શ્રદ્ધાંજલીનો કાર્યક્રમ યોજવામાં આવે છે.[૨] ગામના લોકોનો મુખ્ય વ્યવસાય ખેતી, ખેતમજૂરી, નોકરી તેમ જ પશુપાલન છે. આ ગામમાં મુખ્યત્વે મગ , તલ, બાજરી, જુવાર, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.[૧]